***Unicef- Vršnjaci pomagači***

**SAT RAZREDNIKA – OSNOVNA ŠKOLA**

**Vršnjaci pomagači 5. razredi Radionica na satu razrednog odjlea**

**TEMA: ODABIR UČENIKA ZA GRUPU VRŠNJACI POMAGAČI**

**Od samog sebe do pomoći drugima**

**modul: Prevencija nasilnog ponašanja učenika**

**Razred: 5**

**Cilj ove slobodne aktivnosti/projekta:**

razvijanje specifičnih vještina i sposobnosti za pomaganje vršnjacima kojima je pomoć potrebna. Od učenika se očekuje da, nakon osnovne edukacije, uz stručno vodstvo pedagoginje, budu aktivni u provođenju projekta te promotori ideja pomaganja i suradnje, da upute žrtve neka se obrate za pomoć odraslima, pomognu pri uključivanju vršnjaka u različite van-nastavne aktivnosti. Oni su prijatelji, pomagači, zaštitnici, ponekad i savjetodavci i medijatori.

**Specifični ciljevi:**

1. Upoznati sebe i druge
2. Razviti socijalne vještine
3. Razviti socijalnu odgovornost

**Očekivani ishodi:** Očekujemo promjene ponašanja učenika koji su sudjelovali u radionicama, kao i porast njihovog utjecaja na druge, unapređenje komunikacijskih i socijalnih vještina, osvješćivanje važnosti vršnjačke podrške, razvijanje tolerancije za različitosti, uvažavanje vlastitih i tuđih osjećaja i potreba, povećanu osjetljivost, prepoznavanje i reagiranje na nasilje.

Grupu čine učenici 5. razreda. Iz svakog razrednog odjela, učenici od učenika koji su se prijavili, biraju po dvije djevojčice i dva dječaka u svakom razrednom odjelu.

**ODABRI ČLANOVA GRUPE**

Razrednik/pedagoginja objašnjava učenicima koje su to bitne karakteristika potencijalnih pomagača (ljubaznost, strpljenje, želja da pomaže, dobra izdržljivost stresa), njihova ponašanja (u situaciji kad se ljuti, kad je tužan, kad je razočaran...), ustrajnost, socijalne vještine, itd.

Takvi učenici su oni kojima se njihovi kolege već sada povjeravaju, žele s njima razgovarati, smatraju ih dobrim prijateljima i staloženim osobama kojima se može vjerovati. Takvi učenici ne toleriraju nasilje i znaju se suprotstaviti bez upotrebe nasilja. Njihove ideje često prihvaća većina vršnjaka, a iznose ih na prihvatljiv i miroljubiv način.

Pritom nije važno ističe li se taj dječak i ta djevojčica po svom odličnom školskom uspjehu, već imaju li karakteristike dobrih i pravičnih vođa, vole li ih njihovi vršnjaci, jesu li spremni uložiti svoje vrijeme i trud da bi postali dijelom ovakve grupe podrške.

Nakon te primarne edukacije, voditelj ili oba voditelja dogovaraju s djecom konkretne zadatke koje će grupa imati.

* postati zaštitnici mlađih učenika na igralištu,
* mogu pratiti djecu na putu iz škole ili u školu,
* mogu zajedno sa članom stručne službe sudjelovati u kreiranju odgovora na pitanja iz sandučića povjerenja,
* mogu naučiti prepoznavati i uključivati nove, nesigurne ili izolirane učenike u društvo vršnjaka,
* mogu sprječavati «navijanje» promatrača kad dođe do sukoba,
* poticati vršnjake u razredu na pomaganje u učenju, ili u savladavanju nekih vještina,
* mogu imati zadatak da uvijek u razredu iskažu svoj stav prema nepravdi, neuvažavanju različitosti, uvredama, stereotipima ili predrasudama
* mogu u «svom prostoru» (određena učionica ili prostor u školi) redovito dežurati za sve one koji im se žele obratiti
* ali uvijek moraju biti oni koji će utješiti žrtvu i uputiti i žrtvu i nasilnika na traženje pomoći od strane odraslih.
* Održavanje radionica u svojem razrednom odjelu koje se odnose na razvoj socijalnih vještina
* Kasnije,u 6. 7 i i 8. Razredu, ukoliko se odluče biti aktivni i dalje,dogovaraju se i durgi zadaci (npr. Organiziranje igara za učenike u produženom boravku; prezentacija učenicima 4. Razreda kako je to biti petaš;